[bilim-shini.kz/kz/article/success-offline?id=10255](https://bilim-shini.kz/kz/article/success-offline?id=10255)

**ҚАЗАҚ СЫНЫПТАРЫНДАҒЫ ОРЫС ТІЛІ ПӘНІН ҚЫСҚАРТУ МӘСЕЛЕСІ ЖӘНЕ ОНЫҢ ЕЛ КЕЛЕШЕГІНЕ ӘСЕРІ**

ЕГИЗБАЕВА Данагуль Нургалиевна,

№19 жалпы орта білім беретін мектебінің орыс тілі мен әдебиеті пәні мұғалімі.

Қарағанды қаласы

***Аңдатпа***

*Мақалада орыс тілінің еліміз үшін маңызын айқындап, жалпы оқу бағдарламасында қазақ сыныптарындағы орыс тілінің қысқару мәселесін көтеріп, жалпы оның ел келешегіне әсерін талдаған. Орыс тілінің үйретілу тарихына тоқталып, Ұлы Абайдың орыс тілі жайлы ойы талданған. Жастардың білімді, тілдік дағдыларының жетік болуы арқылы бәсекеге қабілетті, жаһандану заманына сай білімді тұлға болып қалыптасуында орыс тілінің орнын сараптаған. Еліміздің «Үштұғырлы саясатының» жүзеге асуында орыс тілінің рөлі мен білімнің қайнар бұлағынан сусындау үшін жастарымыздың тілді меңгеруі өте қажет екендігі дәлелді фактілермен келтірген. Мақала жалпы орыс тілінің мамандарына, тіл үйренуге қызығушы білімге құштар жандарға пайдалы болмақ.*

*Аннотация*

*В статье определено значение русского языка для страны, поднята проблема сокращения русского языка в казахских классах в общей учебной программе, проанализировано его влияние на перспективы страны в целом. Анализировал место русского языка в становлении молодежи образованной, конкурентоспособной, в эпоху глобализации, благодаря совершенству языковых навыков. Доказательными фактами приведена роль русского языка в реализации «трехъязычной политики» страны и необходимость овладения языком нашей молодежью для того, чтобы впитать источник знаний. Статья будет полезна специалистам русского языка в целом, всем, кто интересуется изучением языка.*

*Annotation*

*Russian language importance for the country is defined in the article, the problem of reduction of the Russian language in Kazakh classes in the general curriculum is raised, its influence on the prospects of the country as a whole is analyzed. He examined the place of the Russian language in the formation of educated, competitive, educated youth in the era of globalization, thanks to the perfection of language skills. The role of the Russian language in the implementation of the country's "trilingual policy" and the need for our youth to master the language in order to absorb the source of knowledge are presented as evidence facts. The article will be useful to specialists of the Russian language in general, to anyone who is interested in learning the language.*

*Кілт сөздер: орыс тілі, қысқарту мәселесі, мәртебе, даму, білім, сапа.*

Қазіргі таңда бәсекелестік деңгейі жоғарылап, жастардың білімін шыңдауға баса назар аударылып отыр. Жаһандану кезеңінде әлемдік деңгейде даму үшін білім сапасы мен тіл білу деңгейі маңызды рөл атқарады. Елімізде «Үштұғырлы тіл» саясаятына сәйкес ел азаматтары қазақ тілі, орыс тілі, ағылшын тілін терең меңгеріп, жастарымыз бәсекеге қабілетті, әлемдік білім стандартына сай болуы көзделген. Осы мақсатта жастардың тіл үйрену дағдыларын дамыту үшін қазақ сыныптарда орыс тілі үйретіледі.

Орыс тілі әлемдік тілдер қатарында саналады. Әлемді мойындатқан ойшылдардың, ғалымдардың тілі болған орыс тілі білім көкжиегін кеңейтіп, жан-жақты дамуға әсер етеді. Тарих толқындары мен географиялық жақындық екі ел арасында тығыз байланыс орнатты. Соның салдарынан елімізде халықтың орыс тілін білу деңгейі басқа ТМД мемлекеттерімен салыстырғанда біршама жоғары. Бұл Қазақстандағы орыс тілі мұғалімдерінің еңбегі деп есептеймін.

Жалпы орыс тілі қазақ топырағына хандық дәуірдан бастап ене бастады. Еліміздің тарих парақтарын ақтаратын болсақ, орыс тілінің ел өміріне етене араласып, халық санасына жатталып қалғанына бірнеше ғасырдан аса уақыт өтті. Тарихи және рухани байланыс орнаған халық арасында тілді үйрену деңгейі де жоғары. 1999/2000 оқу жылында — республика мектептерінің 3,5 миллион оқушысының 1,6 миллионы қазақ тілінде (50,6 %), 1,5 миллионы орыс тілінде (45 %) оқыған. Елімізде халық санының өсуіне байланысты мектептер саны да біршама өсіп келеді. Соған сәйкес мектептер санының артуы – тіл саясатының жүзеге асуына да әсер етеді.

2022 жылдан бастап қазақ сыныптарында орыс тілін оқыту 2 сыныптан бастап оқыту туралы шешім қабылданды. Тарихи, әлеуметтік, экономикалық даму ерекшеліктері білім беру жүйесіне де әсер етері сөзсіз. Орыс тілін қазақ сыныптарда қысқарту мәселесі осы салада қызмет атқарып жүрген орыс тілі мұғалімдерін алаңдатты. Жас ерекшелігіне байланысты 1 сынып оқушысына бірден 3 тілді бастап меңгеріп кету қиындық туғызғандықтан, орыс тілін үйренуді 2 сыныптан бастап оқыту қажеттігі туралы қаулы қабылданды.Бұл, әрине, ақылға қонымды шешім. Десе де, болашақта бұл қысқартуды ары қарай жалғастыруға жол бермеу керек. Мұғалім ретінде сағаттың қысқаруына ғана емес, жалпы орыс тілінің Қазақстанда тамыр жайып, халықтың санасына сіңіп, әлемдік деңгейде өсуіне ықпалы басым ғылым-білімнің тілі ретінде шәкірттерімізді мол білімнің бұлағынан қапы қалдырмауымыз керек деп есептеймін. Қазақстаннан басқа өңірдің барлық елдерінде орыс тілінің кеңістігі қатты қысылды. Бізде, славян халқының кетуіне қарамастан, керісінше, орыс тілінде сөйлейтін адамдардың саны өсті. Салыстыру үшін, 1989 жылы қазақтардың 62,8% , қазір 70% орыс тілін меңгерген. Жалпы халықтың орыс тіліне деген қызығушылығы, оны үйренуге деген құштарлығы өте жоғары екендігін байқатады.

Тәуелсіздік алғаннан кейін қазақ тілі мемлекеттік тілге айналды, орыс тілі ресми мәртебеге ие болды. Бірақ осыдан кейін де қазақстандықтар арасында орыс тілінің танымалдығы сақталуда. Бұған, мысалы, желідегі іздеу сұраулары, мемлекеттік қызметтер үшін тілді таңдау және тіпті банкомат мәзірінде адамдар қалайтын тіл сияқты көрсеткіштер дәлел бола алады. Бұл орыс тіліндегі мазмұнның үлкен көлеміне байланысты. Ол ғылыми, танымал және басқа әдебиеттерге қол жеткізуге мүмкіндік береді. Ағылшын немесе неміс тілді авторлардың кітаптары Қазақстанға орыс тіліне аударылып келеді. Орыс тілі – білімнің қайнар бұлағы, шәкірттеріміз орыс тілін жетік меңгерсе, әлемдік авторлардың шығармаларын оқып, терең тани алады.

Орыс тілі Қазақстан аумағында тек Кеңес өкіметі кезінде ғана емес, 1917 жылғы революцияға дейін де белсенді түрде таралды. Абай Құнанбаев пен Ыбырай Алтынсарин, көрнекті ғалым Шоқан Уәлиханов сияқты ұлы қазақ классиктері орыс тілінің маңызды рөлі туралы айтты. Қазір, өкінішке орай, кейбіреулер мемлекеттік тілдің дамуына орыс тілінің таралуы кедергі келтіреді деп санайды. Менің ойымша, бұл мүлдем дұрыс емес: қазақ тілі белсенді дамып келеді. Сонымен қатар, әлемдік тәжірибеге сүйенсек, көптілділік елдің дамуына кедергі емес: Канадада халық екі тілді мемлекеттік тіл ретінде қабылдаған, Швейцарияда тіпті төрт тіл, бұл елдің келешегі үшін халықтың бірнеше тілді меңгеруі үлкен

Абай Құнанбаев 25 қара сөзінде орыс тілі жайлы былай деген: "Орыс тілін меңгеру керек. Орыс халқының ақыл-ойы мен байлығы, дамыған ғылымы және жоғары мәдениеті бар. Орыс тілін үйрену, орыс ғылымын меңгеру бізге осы халықтың барлық жақсы қасиеттерін қабылдауға көмектеседі, өйткені ол басқалардан бұрын табиғат құпияларын ашқан... Орыс тілін білу-әлемге көз ашуды білдіреді. Орысша оқу керек, хикмет те, мал да, өнер де, ғылым да - бәрі орыста тұр. Оның себебі олар дүниенің тілін білді, сен оның тілін білсең, көкірек көзің ашылады. Әрбіреудің тілін, өнерін білген кісі оныменен бірдейлік дағуасына кіреді, аса арсыздана жалынбайды. Орыстың ғылымы, өнері - дүниенің кілті, оны білгенге дүние арзанырақ түседі» Ұлы Абайдың бұл сөзі кейінгі ұрпаққа қалдырған өсиеті деп қабылдауға болады.  Бұл жерде «дүние арзанырақ түседі» деген сөздің мәнін ашатын болсақ, түрлі ғылымның сырын ашу оңайға түседі, орыс тілі арқылы білім қоржыны толыға түседі, әлемге көзі ашылады деген мағынада қолданып тұр. Шынында, орыс тілін білген оқушы үшін өмірлік түрлі жағдаяттарда, кәсіби өркендеуде де жеңілірек болады. «Дүниенің кілті – орыс тілінде» деп есептеген ұлы Абай өзінің өмірінде орыс тілін үйрену арқылы көп дүниеге көзі ашылып, шығармашылық шабыты ашылған. Орыс классиктерін аударып, қазақ поэзиясын тамаша туындылармеен байытқан. Абай аудармаларының тарихи-әлеуметтік мәні үлкен. Өйткені, ең алдымен қазақ жұртшылығы Пушкин, Лермонтов, Толстой, Салтыков тәрізді дүниежүзілік әдебиетінің ірі тұлғаларымен бірінші рет Абай арқылы танысты. Бұл, әрине, Абайдың орыс тілін меңгергендігің арқасы.

«Тілдердің үштұғырлығы мәдени жобасын кезеңдеп жүзеге асыруды қолға алуды ұсынамын. Қазақстан бүкіл әлемге халқы үш тілді пайдаланатын мәдениетті ел ретінде танылуға тиіс. Бұлар — қазақ тілі — мемлекеттік тіл, орыс тілі — ұлтаралық қатынас тілі және ағылшын тілі — жаһандық экономикаға ойдағыдай кіру тілі» деп елбасымыздың бастауымен қолға алынған жоба ел келешегі үшін қабылданған болатын. Елдің татулығы мен бірлігі, боалашағының жарқын болуы үшін бұл жобаның маңызы зор. Ешқандай тіл бір-біріне бәсекелес болып, мемлекеттік тілдің дамуына кедергі бола алмайды, орыс тілі елімізде кең таралғанынан қазақ тілі өз мәртебесінен айырылып қалмайды, керісінше, өскелең ұрпақ сауатты, саналы болып бой түзейді. «Бір тіл білген – бір адам, екі тіл білген – екі адам» демекші, оқушыларымыз орыс тілін меңгеру арқылы оның тілімен қоса, оқушының алдынан мәдениет, ғылым, білім есіктері ашылады. «Тіл-халықтың тарихы. Тіл-өркениет пен мәдениеттің жолы. Сондықтан, орыс тілін үйрену және сақтау бос жұмыс емес, бірақ шұғыл қажеттілік болып табылады» деген белгілі жазушы А. И. Куприн, орыс тілінің қазіргі кездегі қажеттілігін көрсеткен. Жылдам өзгермелі заманда тілді меңгеру -- үлкен қажеттілік. Әлемді мойындатқан ойшылдар шыққан орыс ғылымын терең білу үшін орыс тілін меңгеру -- оқушылардың білімін одан ары шыңдауға көмектеседі.

Тоқсан ауыз сөздің тобықтай түйіні, «Халықтың ең үлкен байлығы-оның тілі! Мыңдаған жылдар бойы адам ойы мен тәжірибесінің сансыз қазыналары сөзде жинақталып, мәңгі өмір сүріп келеді» деп М. А. Шолохов айтқандай, сан мыңдаған жылдар бойы жиналған орыс тілінің қазынасына қол жеткізу үшін мектеп жасында орыс тілін меңгеріп, өмір бойы дамуға, өсуге қол жеткізеді. Келешек бүгіннен басталады, бүгін мектеп партасында отырған оқушы орыс тілін терең меңгеріп шықса, болашақта оны өзінің даму құралы ретінде пайдалана алады. Өз кәсіби, рухани, интеллектуалды дамуында орыс тіліндегі кітаптарды оқып, тұлғалық дамуына игі ықпал етеді. Ғаламтор қызметін пайдалануда да орыс тілінің пайдасы аса жоғары. Ақпараттар көлемі жағынан орыс тілі көшбасшы болып есептеледі. Бұл тілді меңгерген оқушы үшін оны орыс тілінде оқып, білімін шыңдауға жеңілірек болады. Менің бұл мақала арқылы айтқым келген басты ойым: қазақ сыныптарда орыс тілін оқытуды сапалы жүргізіп, оны қысқартуға жол бермеу керек. Елдің тіл саясатына сай, орыс тілінің қолданылу аясын тарылтпай, кеңйтуге көңіл бөлу керек. жастарымыз қазақ тілімен қоса, орыс тілінде терең меңгерсе, оның мемлекеттік тілдің қолдануаясына кедергі келтірмесі анық. Жаһандану заманында жылдам оқу, өзгеріске толы қоғамға тез бейімделе білу, икемді, бәсекеге қабілетті болу үшін тіл меңгеру қабілеті де жоғары болы маңызды. Жастарымыз орыс тілін жетік меңгерсе, білімнің мол қорына қол жеткізеді. Орыс классиктерін түпнұсқада оқып, сауатты, келешектің кемел келбетін құрайтын саналы тұлға қолып қалыптасуда орыс тілінің рөлі зор. Қазақтың ұлы тұлғалары орыс тілінің маңызын сол кезде байқап, оны меңгеруге ерекше көңіл бөлген және өскелең ұрпақты орыс тілін меңгеруге шақырған. Қазақ сыныптарында оқытылатын орыс тілінің оқушылардың келешегі үшін маңызы қашанда өзекті болмақ. «XXI ғасыр-- ақпарат ғасыры» деп бекер айтылмаған. Ақпараттың ағыны тасқындаған заманда өзіне қажетті мәліметті тауып алу үшін де тіл білу деңгейі маңызды орын алады. Орыс тілін үйрену арқылы жарқын болашақтың кірпішін қалауға болады.

# ақын онықта жойылу қаупі бар маЖақын *онжылдықта жойылу қауп*